Salina - Biquipedia, a enziclopedia libre

# Salina

### De Biquipedia

Saleras d'o Laco Rosa (Senegal).

Salina u salera ye el lugar an se treballa con l'augua salada ta conseguir-ne a sal. En Aragón bi ha alomenos tres lugars con iste nome:

- Salinas de Sin y de Bielsa; en es monezipios de Tella-Sin y Bielsa respeutibamén.
- Salinas de Triello (tamién Salinas de Trillo), en A Fueba.

Totas as salinas d'Aragón son de fuens d'interior, peró existen tamién en a costa aprobeitando l'augua d'a mar.

## [Editar] Nomenclatura

A produzión de sal en salinas tien una terminolochía espezifica. Como amostra, en Salinera de Nabal (redolada d'o Semontano de Balbastro, Huesca), autiba de primabera á agüerro, s'emplegan os siguiéns bocablos:

- era: superfizie orizontal zarrada con muretes que s'emplena d'augua salada, an se-bi prezipita a sal por ebaporazión;
- flor: piedras de sal que se forman por conzentrazión e que flotan n'as eras;
- retradero: istrumento con mango luengo e forma de rastrillo e que s'usa ta remober as eras con o fin de que a sal no se pegue en o fondo;
- bater: remober con el retradero
- sangrar: retirar l'augua dulze que se conzentra en as capas superiors d'a era; fa-se abriendo uns foratos a meya altura no murete debido a que l'augua con mayor conzentrazión de sal tien mayor densidá, pesa més e se enfonsa t'as capas inferiors;
- ixada, pico de gancho: istrumentos que s'usan ta separar a sal pegada en o fondo;
- barrer: recoyer a sal;

O produto final, a sal, bénde-se a profesionals tan dibersos como panaderos (ta añadírselo á la masa), camineros (ta desconchelar a nieu á l'ibierno) u ganaderos (ta afechar sal ent'a comida d'os animals).

Retrieved from "http://an.wikipedia.org../../../s/a/l/Salina.html"

Categoría: Espleitazión d'os recursos naturals

##### Views

- Articlo
- Descusión
- Current revision

##### Rechirar

##### Atras luengas

- Deutsch
- English
- Español
- Euskara
- Français
- Italiano
- 日本語
- Português
- Simple English